Pasgebore babalykie in asblik gekryArgieffoto ŉ Pasgebore babadogtertjie is Woensdag dood nadat sy in ŉ asblik vol vullis in Kaapstad weggegooi is. Chris Botha, ŉ woordvoerder van Netcare 911, het gesê die asblik staan in Voortrekkerweg in Goodwood. “ŉ Voetganger wou iets in die asblik weggooi toe hy die baba gesien en hulp ontbied het,” het Botha gesê. Die baba was reeds dood toe paramedici by die toneel opgedaag het. Die polisie ondersoek die voorval.